เผยเคล็ดลับความงามในชีวิตจริงของ ‘หลิวอี้เฟย’ นางเอกมู่หลาน
เต้นรำ ว่ายน้ำ รับประทานโปรตีน ดื่มน้ำ นวดผิว ล้างหน้าด้วยน้ำอุ่นและน้ำเย็น เหล่านี้คือเคล็ดลับความงามในชีวิตจริงของนางเอก มู่หลาน หรือ หลิวอี้เฟย ที่หลายคนกำลังตกหลุมรัก หากคุณยังไม่รู้จักเธอดีนัก แนะนำให้คลิกไปอ่านเพื่อทำความรู้จักกับเธอในมุมต่างๆ ทั้งการเป็น หลิวอี้เฟย พี่นางฟ้า ท่านอาเล่งยี้ มู่หลาน และทาสแมว จากนั้นหากยังติดใจในความสวย เราแนะนำให้กลับมาอ่านบทความนี้ต่อ แล้วคุณจะรู้ว่า เบื้องหลังเคล็ดลับความงามในชีวิตจริงของนางเอก มู่หลาน หรือ หลิวอี้เฟย นั้นเป็นอย่างไรเต้นรำ เธอรักการเต้นมาก คุณแม่ของเธอเป็นนักเต้นมืออาชีพมาก่อน ทำให้ หลิวอี้เฟย ได้เรียนเต้นมาตั้งแต่เด็กๆ ทักษะการเต้นและความสามารถด้านนี้ ทำให้เธอได้ออกกำลังกายผ่านการเต้นรำอย่างสม่ำเสมอ นอกจากการเต้นจะเป็นศิลปะแขนงหนึ่ง ยังถือเป็นการออกกำลังกายที่มีประสิทธิภาพและส่งผลโดยตรงต่อสุขภาพร่างกายโดยรวมอีกด้วย ทำให้ร่างกายยืดหยุ่น กระชับ และผ่อนคลายความเครียด ทำให้ระบบประสาทคลายตัว เส้นเลือดไหลเวียนดี ส่งผลดีต่อสุขภาพและผิวพรรณรับประทานอาหารที่อุดมไปด้วยโปรตีนหลิวอี้เฟย มีความเชื่อว่า ไม่ว่าจะใช้เครื่องสำอางจำนวนมาก หรือเครื่องสำอางนั้นจะมีราคาแพงขนาดไหน มันก็จะไม่ได้ผล และไม่ทำให้เธอดูสดชื่นได้เลย หากร่างกายของคุณได้รับสารอาหารไม่เพียงพอ และต้องเป็นสารอาหารที่ดี มีประโยชน์ต่อร่างกายด้วย เช่น โปรตีนจากเนื้อปลา ผลิตภัณฑ์นม และไม่แตะอาหารขยะนวดผิวบริเวณเนินอกการนวดผิวบริเวณหน้าอก หรือ Chest Massage อาจเป็นเทคนิคการนวดที่คนไทยไม่ค่อยพบเจอบ่อยนัก (แต่ในไทยก็มีเทคนิคการนวดบริเวณเนินอกตามสปาของแบรนด์สกินแคร์ดัง) ซึ่งการนวดแบบนี้อาจเป็นส่วนหนึ่งในโปรแกรมการนวดต่างๆ แต่สำหรับ หลิวอี้เฟย เธอใช้บริการการนวดเนินอกโดยเฉพาะ ซึ่งจะมีเทคนิคนวดวนเป็นวงกลมบริเวณช่วงคอ เนินอก ไหล่ ช่วยให้เลือดไหลเวียนดีขึ้น ทำให้รู้สึกว่าผิวพรรณสุขภาพดี ร่างกายยืดหยุ่น และแลดูอ่อนกว่าวัย โดยเธอจะเข้าสปาทุกสัปดาห์ดื่มน้ำให้ผิวชุ่มชื้นน้ำเป็นส่วนประกอบสำคัญในการเพิ่มความชุ่มชื้นให้ผิว หากร่างกายขาดน้ำ ผลเสียต่อผิวพรรณจะตามมามากมาย ทั้งปัญหาผิวแห้งและริ้วรอย ซึ่งริ้วรอยจะยิ่งชัดขึ้นหากขาดน้ำ ทำให้ หลิวอี้เฟย ชอบดื่มน้ำเพื่อเติมความชุ่มชื้นให้ผิวจากภายใน เมื่อทำต่อเนื่องเป็นเวลานาน ผิวพรรณจึงสดชื่น ชุ่มชื้น และเปล่งปลั่งว่ายน้ำกระชับหุ่นการว่ายน้ำไม่ได้เป็นเพียงกีฬาที่ช่วยเสริมสร้างความแข็งแกร่งและความทนทานของเอ็นกล้ามเนื้อของร่างกายเท่านั้น แต่ยังเป็นกีฬาที่ช่วยเสริมสร้างและกระชับรูปร่างให้เกิดความฟิตแอนด์เฟิร์มได้อย่างดีเยี่ยม หลิวอี้เฟย ชอบว่ายน้ำเป็นประจำ เพราะช่วยให้รู้สึกผ่อนคลายจากการทำงานเหนื่อย และช่วยรักษารูปร่างจากการคาร์ดิโอได้อีกด้วยล้างหน้าด้วยน้ำอุ่น ตบท้ายด้วยน้ำเย็นหลายคนอาจมีวิธีการใช้น้ำล้างหน้าที่ไม่เหมือนกัน บ้างก็ว่าใช้น้ำอุ่นดี บ้างก็ว่าใช้น้ำเย็นดี ซึ่งถ้าไม่อยากเข้าใจผิดเรื่องการล้างหน้า แนะนำให้คลิกอ่านข้อมูลเพิ่มเติมที่นี่ แต่สำหรับวิธีส่วนตัวที่ หลิวอี้เฟย ชื่นชอบนั้น เธอมักจะล้างหน้าด้วยการใช้น้ำที่อุ่นกว่าอุณหภูมิ 30 องศาเซลเซียส มานวดบนบริเวณผิวหน้าประมาณ 10 วินาที เพื่อเปิดรูขุมขน จากนั้นใช้ผลิตภัณฑ์ล้างหน้าปกติทำความสะอาดผิวหน้า และล้างออกด้วยน้ำเย็น เพื่อกระชับรูขุมขนพิสูจน์อักษร: ภาพ:อ้างอิง
เต้นรำ ว่ายน้ำ รับประทานโปรตีน ดื่มน้ำ นวดผิว ล้างหน้าด้วยน้ำอุ่นและน้ำเย็น เหล่านี้คือเคล็ดลับความงามในชีวิตจริงของนางเอก มู่หลาน หรือ หลิวอี้เฟย ที่หลายคนกำลังตกหลุมรัก